cyanic-selkie/wikianc huggingface dataset:
অর্ডার অব দ্য ফিনিক্স (কাল্পনিক সংগঠন)
লিলি পটার
ডেথলি হ্যালোসে জানা যায় যে, লিলি ও স্নেইপের মধ্যে ছোটবেলা থেকেই বন্ধুত্ব ছিল। এমনকি স্নেইপ লিলিকে ভালবাসতও। যদিও লিলি স্নেইপকে শুধুই বন্ধু মনে করত। হগওয়ার্টসে তাদের পঞ্চম বর্ষে স্নেইপ অসচেতনভাবে লিলিকে মাডব্লাড বলার পর থেকে লিলি ও স্নেইপের এই সম্পর্ক ভেঙ্গে যায়। হগওয়ার্টস ত্যাগ করার পর স্নেইপ একজন ডেথ ইটার হয় এবং ভলডেমর্টকে পূর্বোল্লিখিত প্রফেসিটির কথা জানায়। প্রফেসিটি শোনার পর ভলডেমর্ট লিলি ও তার ছেলে হ্যারিকে টার্গট করে। লিলির জীবন রক্ষার জন্য স্নেইপ অর্ডারে যোগ দেয় এবং ডাম্বলডোরের পক্ষ হয়ে গুপ্তচরের কাজ করতে থাকে, যাতে বিনিময়ে ডাম্বলডোর লিলির জীবন রক্ষা করেন। এদিকে ভলডেমর্ট জেমসকে হত্যা করার পর হ্যারিকে হত্যা করতে যায় এবং লিলিকে সরে পড়তে বলে। কারণ স্নেইপ ভলডেমর্টকে অণুরোধ করেছিল যেন সে লিলিকে হত্যা না করে। কিন্তু লিলি সরে পড়তে অস্বীকৃতি জানায় এবং ভলডেমর্ট লিলিকে হত্যা করে। লিলির এই নিঃস্বার্থ ভালবাসাপূর্ণ আত্মত্যাগ দুইভাবে ক্রিয়া করেঃ প্রথমত, ভলডেমর্টের হাত থেকে তার ছেলে হ্যারির জীবন রক্ষা করে এবং দ্বিতীয়ত, তার এই আত্মত্যাগের ফলে হ্যারি সতের বছর না হওয়া পর্যন্ত যেকোন প্রকার অনিষ্ট থেকে সুরক্ষিত থাকবে যদি সে পেতুনিয়ার কাছে থাকে; যেহেতু পেতুনিয়া ও লিলি আপন বোন এবং তারা রক্তের বন্ধনে আবদ্ধ। এভাবে লিলি তার নিজের জীবন দিয়ে হ্যারির জীবন রক্ষা করে, যা এই সিরিজের সবচেয়ে মর্মস্পর্শী ঘটনা। হ্যারি ১৭ বছরে পা দেওয়ার পর এই সুরক্ষা শেষ হয়ে যায়।
হ্যারি পটার চলচ্চিত্র সিরিজে জেরাল্ডাইন সামারভিল লিলি পটারের ভূমিকায় অভিনয় করে। আর অর্ডার অফ দ্য ফিনিক্স চলচ্চিত্রে সুশি সিনার টিনএজার লিলির ভূমিকায় অবতীর্ণ হয়।
ফাবিয়ান ও গিডিয়ন প্রিওয়েট
ফাবিয়ান ও গিডিয়ন প্রিওয়েট (ইংরেজিতে Fabian and Gideon Prewett) ছিল মলি উইজলির ভাই। এরা দুইজন অর্ডার অফ দ্য ফিনিক্সের অরিজিনাল সদস্যদের মধ্যে অন্যতম ছিল। জাদুকর বিশ্বের প্রথম যুদ্ধের সময় ফাবিয়ান ও গিডিয়ন ডেথ ইটারদের হাতে নিহত হয়। অ্যান্টোনিন ডলোহভের নেতৃত্বে পাঁচজন ডেথ ইটার তাদেরকে আক্রমণ করে ও হত্যা করে। হ্যারির সতেরতম জন্মদিনে ফাবিয়ানের ঘড়িটি মলি হ্যারিকে উপহার দেয়।
সেভেরাস স্নেইপ
মূল নিবন্ধঃ সেভেরাস স্নেইপ
সেভেরাস স্নেইপ (ইংরেজিতে Severus Snape) অর্ডার অফ দ্য ফিনিক্সের অরিজিনাল সদস্যদের মধ্যে অন্যতম। লিলি পটারের মৃত্যুর পর, সে ডাম্বলডোরের পক্ষে এবং ডেথ ইটারদের বিপক্ষে সিক্রেট এজেন্ট হিসেবে কাজ শুরু করে। পরবর্তীতে জাদুবিশ্বের দ্বিতীয় যুদ্ধের সময় স্নেইপ একজন ট্রিপল এজেন্ট হিসেবে কাজ করে। তবে তার প্রকৃত আনুগত্য ছিল ডাম্বলডোর ও হগওয়ার্টস এর প্রতি। হাফ-ব্লাড প্রিন্সে স্নেইপ ডাম্বলডোরকে হত্যা করে, যা দুজনের মধ্যে পরিকল্পিত ছিল। এরপর ডেথলি হ্যালোসে স্নেইপ হগওয়ার্টসের হেডমাস্টার হিসেবে নিযুক্ত হয়। এইভাবে সে ডেথ ইটারদের হাত থেকে ছাত্রছাত্রীদের রক্ষা করে। স্নেইপ তার পেট্রোনাস ব্যবহারের মাধ্যমে ফরেস্ট অফ ডিনে হ্যারিকে গড্রিক গ্রিফিন্ডরের তলোয়ারটি প্রদান করে। ব্যাটল অফ হগওয়ার্টসে ভলডেমর্টের হাতে স্নেইপ নিহত হয়। ভলডেমর্ট ভেবেছিল স্নেইপকে হত্যা করলে সে এল্ডার ওয়ান্ডের মালিক হবে, যা একটি ভুল ধারণা ছিল।
হ্যারি পটার চলচ্চিত্র সিরিজে অ্যালান রিকম্যান সেভেরাস স্নেইপের ভূমিকায় অভিনয় করেন।
এমেলিন ভান্স
অর্ডার অফ দ্য ফিনিক্সে ব্রিজিত মিলার ভান্সের ভূমিকায় অভিনয় করেছেন।
পুনর্গঠিত অর্ডারের সদস্যবৃন্দ
হ্যারি পটার অ্যান্ড দ্য গবলেট অফ ফায়ারে ভলডেমর্টের পুনরাগমনের ফলে ডাম্বলডোর অর্ডার পুনর্গঠন করেন। সেসময় নিম্নোলিখিত চরিত্ররা অর্ডারে যোগ দেয়।
ফ্লেউর ডেলাকৌর
ডেথলি হ্যালোসে ফ্লেউর অর্ডারে যোগ দেয় এবং বিল ও অন্যান্য অর্ডার সদস্যদের সাথে হ্যারিকে প্রিভেট ড্রাইভ থেকে দ্য বারোতে নিরাপদে সরিয়ে আনার কাজে অংশগ্রহণ করে এবং তাদের চোখের সামনেই ভলডেমর্ট নিজের হাতে ম্যাড-আই মুডিকে হত্যা করে। এদিকে, যথাসময়েই বারোতে তাদের বিয়ে অনুষ্ঠিত হয়। যদিও ডেথ ইটারদের আক্রমণে তাদের বিয়ের অনুষ্ঠানটি পন্ড হয়ে যায়। পরবর্তীতে, ম্যালফয় ম্যানর থেকে পালিয়ে এসে হ্যারি ও তার বন্ধুরা বিল ও ফ্লেউরের নতুন বাড়ি শেল কটেজে আশ্রয় নেয়। বিল ও ফ্লেউর উভয়েই ব্যাটল অফ হগওয়ার্টসে অংশ নেয় এবং ডেথ ইটারদের সাথে লড়াই করে। যুদ্ধ শেষ হওয়ার পরে ফ্লেউর ভিক্টয়ের, ডমিনিক ও লুইস উইজলি নামে তিন ছেলে মেয়ের মা হয়।
ক্লেঁমেন্স পয়েঁসি গবলেট অফ ফায়ার ও ডেথলি হ্যালোসে ফ্লেউরের চরিত্রে অভিনয় করেছে।
হেশিয়া জোন্স
হেশিয়া জোন্স (ইংরেজি Hestia Jones) পুনর্গঠিত অর্ডার অফ দ্য ফিনিক্সের সদস্য। অর্ডার অফ দ্য ফিনিক্সে সে অ্যাডভান্স গার্ডের অন্যান্য সদস্যদের সাথে হ্যারিকে ডার্সলিদের কাছ থেকে উদ্ধার করতে যায়। ডেথলি হ্যালোসে হেশিয়া সহকর্মী ডিডেলাস ডিগলের সাথে প্রিভেট ড্রাইভে যায় এবং ডার্সলি পরিবারের সদস্যদের সুরক্ষিত নিরাপদ স্থানে লুকিয়ে রাখার দায়িত্ব পালন করে। প্রথমে সে বেশ অবাক হয় যে ডার্সলিরা তাদের ভাগ্নি হ্যারি সম্পর্কে কিছুই জানে না এবং তাদের পরিবারে হ্যারির কোন গুরুত্ব নেই বললেই চলে। এতে সে ক্ষুব্ধ হয় এবং ডার্সলিদের এ ব্যাপারে জিজ্ঞাসাবাদ করে।
কিংসলে শ্যাকলবোল্ট
কিংসলে শ্যাকলবোল্ট (ইংরেজি Kingsley Shacklebolt) পুনর্গঠিত অর্ডার অফ দ্য ফিনিক্সের সদস্য। কিংসলে একজন সিনিয়র অরর। অর্ডারের জন্য মন্ত্রণালয়ের খবরাখবর সংগ্রহের দায়িত্ব তার থাকে। অর্ডার অফ দ্য ফিনিক্সে সে অ্যাডভান্স গার্ডের একজন সদস্য হিসেবে অন্যান্য অর্ডার সদস্যদের সাথে হ্যারিকে ডার্সলিদের কাছ থেকে গ্রিমল্ড প্লেসে আনার দায়িত্ব পালন করে। সিরিয়াসকে ধরার দায়িত্বও তার উপরে ছিল। যখন হ্যারির নেতৃত্বে গঠিত গোপন ছাত্রসংগঠন ডাম্বলডোর'স আর্মি ডলোরেস আমব্রিজের কাছে ধরা পড়ে যায়, তখন সবার অলক্ষ্যে কিংসলে মেরিয়েটা এজকোম্বের স্মৃতি মুছে দেয় যাতে সে আমব্রিজের কাছে সাক্ষ্য দিতে না পারে।
বইয়ের শেষদিকে কিংসলে ডিপার্টমেন্ট অফ মিস্ট্রিজের ব্যাটলে অংশ নেয় এবং বেশ কয়েকজন ডেথ ইটারকে পরাজিত করে। হাফ-ব্লাড প্রিন্সে জাদু মন্ত্রণালয় এর নতুন মন্ত্রী রুফাস স্ক্রিমগৌর কিংসলেকে মাগল প্রধানমন্ত্রীর অফিসে নিয়োজিত করে, যাতে সে প্রধানমন্ত্রীর নিরাপত্তা নিশ্চিত করতে পারে। ডেথলি হ্যালোসে কিংসলে পুনরায় হ্যারিকে প্রিভেট ড্রাইভ থেকে বারোতে নিয়ে আসার দায়িত্ব পালন করে। এরপর বিল উইজলি ও ফ্লেউর ডেলাকৌরের বিয়ের অনুষ্ঠানের সময় কিংসলে একটি পেট্রোনাস পাঠিয়ে সকলকে সতর্ক করে দেয়, যে ভলডেমর্ট মন্ত্রণালয় দখল করেছে। পরবর্তীতে, "পটারওয়াচ" রেডিও চ্যানেলে কিংসলে রয়াল ছদ্মনামে অনুষ্ঠান উপস্থাপনা করতে থাকে। বইয়ের শেষদিকে কিংসলে হগওয়ার্টসের যুদ্ধে অংশ নেয় এবং মিনার্ভা ম্যাকগোনাগল ও হোরেস স্লাগহর্নের সাথে একত্রে ভলডেমর্টের বিরুদ্ধে লড়াই করে। যুদ্ধ শেষ হওয়ার পর পিয়াস থিকনেসের পরিবর্তে কিংসলেকে জাদু মন্ত্রণালয়ের নতুন মন্ত্রী নিযুক্ত করা হয়।
জর্জ হ্যারিস অর্ডার অফ দ্য ফিনিক্স ও ডেথলি হ্যালোসে কিংসলের চরিত্রে অভিনয় করেছে।
নিমফাডোরা টঙ্কস
নিমফাডোরা "ডোরা" টঙ্কস (ইংরেজি Nymphadora "Dora" Tonks), একজন মেটামরফমেজাস, অরর ও অর্ডার অফ দ্য ফিনিক্সের সদস্য। সে তার শারীরিক আকৃতি ও চুলের রঙ তার নিজে ইচ্ছামত পরিবর্তন করতে পারে। সে টেড ও অ্যান্ড্রোমিডা টঙ্কসের একমাত্র মেয়ে। বেলাট্রিক্স লেস্ট্র্যাঞ্জ ও নার্সিসা ম্যালফয় তার আপন খালা, সে হিসেবে ড্রেকো ম্যালফয় তার খালাত ভাই। হগওয়ার্টসে টঙ্কস হাফলপাফ হাউজের ছাত্রী ছিল।
অর্ডার অফ দ্য ফিনিক্সে সে অ্যাডভান্স গার্ডের একজন সদস্য হিসেবে অন্যান্য অর্ডার সদস্যদের সাথে হ্যারিকে ডার্সলিদের কাছ থেকে গ্রিমল্ড প্লেসে আনার দায়িত্ব পালন করে। কিংসলের মত সেও মন্ত্রণালয়ে অর্ডারের জন্য খবরাখবর সংগ্রহ করে। বইয়ের শেষদিকে সে ডিপার্টমেন্ট অফ মিস্ট্রিজের ব্যাটলে অংশ নেয় এবং ডেথ ইটারদের সাথে লড়াই করে। হাফ-ব্লাড প্রিন্সে, মন্ত্রণালয় টঙ্কসকে হগওয়ার্টসের নিরাপত্তা রক্ষার জন্য নিয়োজিত করে। ডাম্বলডরের মৃত্যুর পর জানা যায় যে, টঙ্কস লুপিনের প্রেমে পড়েছে। ফলে তার পেট্রোনাসও পরিবর্তন হয়ে গেছে। কিন্তু লুপিন তাকে গ্রহণ করতে অস্বীকৃতি জানায় কেননা একজন ওয়েরউলফের সাথে সম্পর্ক করা মোটেই নিরাপদ ছিল না।
নাটালিয়া টেনা অর্ডার অফ দ্য ফিনিক্স, হাফ-ব্লাড প্রিন্স ও ডেথলি হ্যালোসে টঙ্কসের চরিত্রে অভিনয় করেছে।
আর্থার উইজলি
thumb|200 px|আর্থার ও মলি উইজলি
আর্থার উইজলি (ইংরেজি Arthur Weasley) বা মিস্টার উইজলি (Mr Weasley), হচ্ছেন উইজলি পরিবারের কর্তা। উইজলি পরিবারটি পিউরব্লাড তথা বিশুদ্ধ রক্তের হলেও ডেথ ইটাররা এটিকে ব্লাড ট্রেইটর অর্থাৎ রক্তের সাথে বিশ্বাসঘাতক পরিবার হিসেবে চিহ্নিত করে যেহেতু উইজলি পরিবার মাগল ও মাগল বংশজাতদের প্রতি বন্ধুত্বসুলভ। আর্থার মলি উইজলির স্বামী এবং সাত ছেলেমেয়ের বাবা। হ্যারির ঘনিষ্ঠ বন্ধু রন আর্থার ও মলির ছোট ছেলে। হগওয়ার্টসে আর্থার গ্রিফিন্ডর হাউজের ছাত্র ছিল। আর্থারকে লম্বা, সুদর্শন ও পাতলা লাল চুলের অধিকারী হিসেবে বর্ণনা করা হয়েছে। তিনি জাদু মন্ত্রণালয়ের 'মিসইউজ অফ মাগল আর্টিফ্যাক্টস' দপ্তরের প্রধান। তিনি মাগলদের বিভিন্ন জিনিসপত্রের প্রতি প্রচণ্ড আগ্রহী।
চেম্বার অফ সিক্রেটসে হ্যারি যখন উইজলি পরিবারের বাড়ি দ্য বারোতে সর্বপ্রথম আসে, মিস্টার উইজলি তখন প্রথম উপস্থিত হন। ডায়াগণ অ্যালিতে লুসিয়াস ম্যালফয়ের সাথে তার প্রচণ্ড বাকবিতন্ডা হয় এবং মাগল গাড়িকে বেআইনিভাবে জাদু করার অপরাধে তাকে জরিমানা করা হয়। প্রিজনার অফ আজকাবানে, আর্থার ডেইলি প্রফেটের লটারিতে বিশাল অঙ্কের অর্থলাভ করেন এবং পুরো পরিবারসহ মিশরে তার ছেলে বিলের কাছে ছুটি কাটাতে যান। গবলেট অফ ফায়ারে তিনি হ্যারিকে ডার্সলিদের বাড়ি থেকে তার নিজের বাড়িতে নিয়ে যান এবং সকলকে নিয়ে বিশ্বকাপ কুইডিচ দেখতে যান। অর্ডার অফ দ্য ফিনিক্সে তিনি অর্ডারে যোগ দেন এবং অপ্রাপ্তবয়স্ক জাদুকরদের জাদুসংক্রান্ত শুনানিতে অংশগ্রহণের জন্য হ্যারিকে নিয়ে মন্ত্রণালয়ে যান। পরবর্তীতে মন্ত্রণালয়ে সিবিল ট্রিলনির প্রফেসিটি পাহারা দেওয়ার সময় ভলডেমর্টের সাপ নাগিনী তাকে আক্রমণ করে। ফলে তাকে সেন্ট মাঙ্গোস হাসপাতালে ভর্তি হতে হয়। হাফ-ব্লাড প্রিন্সে আর্থার প্রমোশন পেয়ে 'ডিটেকশন অ্যান্ড কনফিসেশন অফ কাউন্টারফিট ডিফেন্সিভ স্পেলস অ্যান্ড প্রটেকটিভ অবজেক্টস' দপ্তরের প্রধান নিযুক্ত হন।
ডেথলি হ্যালোসে, আর্থার তার ছেলে রন, ফ্রেড, জর্জ ও বিলের সাথে হ্যারিকে প্রিভেট ড্রাইভ থেকে শেষবারের মত উদ্ধার করতে যায়। মন্ত্রণালয়ের পতনের পরও আর্থার সেখানে কর্মরত থাকে। তবে যখন এটা প্রকাশ হয়ে পড়ে যে, তার ছেলে রন হ্যারি পটারের সাথে আছে, তখন মিস্টার উইজলি তার পরিবারসহ লুকিয়ে পড়তে বাধ্য হন। বইয়ের শেষদিকে, তিনি হগওয়ার্টসের যুদ্ধে অংশগ্রহণ করেন। যুদ্ধে তার ছেলে ফ্রেড নিহত হয় এবং তার আরেক ছেলে পার্সির সহায়তায় তিনি ডেথ ইটার পিয়াস থিকনেসকে পরাজিত করেন। রাউলিং বলেছেন, অর্ডার অফ দ্য ফিনিক্সেই তিনি আর্থারকে মেরে ফেলার কথা ভেবেছিলেন, কিন্তু পরে তার মন পরিবর্তন করেন এবং আর্থারের পরিবর্তে ডেথলি হ্যালোসে তিনি লুপিন ও টঙ্কসকে হত্যা করেন।
ব্রিটিশ অভিনেতা মার্ক উইলিয়ামস চলচ্চিত্রসমূহে আর্থারের ভূমিকায় অভিনয় করেছেন।
মলি উইজলি
মলি উইজলি (ইংরেজি Molly Weasley) বা মিসেস উইজলি (Mrs Weasley), নি প্রিওয়েট (Prewett), হচ্ছেন আর্থার উইজলির স্ত্রী, এবং সাত ছেলেমেয়ের মা। মলি একজন পিউরব্লাড, তিনি প্রিওয়েট পরিবারে জন্মগ্রহণ করেন এবং ফাবিয়ান ও গিডিয়ন প্রিওয়েট তার আপন ভাই ছিল। ফিলোসফার্স স্টোনে সর্বপ্রথম তিনি উপস্থিত হন, যেখানে তিনি হ্যারিকে কীভাবে পৌনে দশ নাম্বার প্লাটফর্মে ঢুকতে হয় তা বলে দেন। চেম্বার অফ সিক্রেটসে তার ছেলে রন তাদের ফোর্ড অ্যাংলিয়া গাড়িটিকে উড়িয়ে হগওয়ার্টস এ নিয়ে আসায়, তিনি রনকে একটি হাউলার পাঠান। প্রিজনার অফ আজকাবানে তার স্বামী ডেইলি প্রফেটের লটারিতে বিশাল অঙ্কের অর্থলাভ করেন এবং তারা পুরো পরিবারসহ মিশরে তার ছেলে বিলের কাছে ছুটি কাটাতে যান। ছেলেমেয়েরা স্কুলে ফিরে গেলে হ্যারির নিরাপত্তায় উদ্বিগ্ন হয়ে তিনি তার ছেলে পার্সি উইজলিকে হ্যারির উপর নজর রাখার নির্দেশ দেন।
গবলেট অফ ফায়ারে তিনি তার ছেলে ফ্রেড ও জর্জকে লেখাপড়া না করে জোকশপের চিন্তা নিয়ে পড়ে থাকার জন্য বকাঝকা করেন। বইয়ের শেষদিকে, তিনি ও তার বড় ছেলে বিল উইজলি ট্রাইউইজার্ড টুর্নামেন্টের তৃতীয় টাস্কে হ্যারির পরিবারের সদস্য হিসেবে হগওয়ার্টসে আসেন। ভলডেমর্টের পুনরাগমন হওয়ার পর, ডাম্বলডোর মিসেস উইজলি ও বিলকে অর্ডার অফ দ্য ফিনিক্সে যোগ দেওয়ার আমন্ত্রণ জানান এবং তারা সাথে সাথেই অর্ডারে যোগ দেন। মিসেস উইজলির মাতৃতুল্য স্নেহ ও মমতায় হ্যারি প্রথমবারের মত অনুভব করে যে, তারও মায়ের মত কেউ একজন আছে।
জুলিয়া ওয়াল্টার্স গবলেট অফ ফায়ার ব্যতীত সিরিজের বাকি সকল চলচ্চিত্রে মিসেস উইজলির ভূমিকায় অভিনয় করেছেন।
বিল উইজলি
উইলিয়াম আর্থার "বিল" উইজলি (ইংরেজি William Arthur "Bill" Weasley), আর্থার ও মলি উইজলির বড় ছেলে। তাকে কঠোর পরিশ্রমী ও মাটির মানুষ হিসেবে বর্ণনা করা হয়েছে। হগওয়ার্টসে থাকাকালীন সময়ে, সে প্রিফেক্ট ও হেডবয় হয়েছিল এবং আউলস পরীক্ষায় সে ১২টি আউল পেয়েছিল। পরবর্তীতে সে গ্রিনগটস ব্যাঙ্কের জন্য কার্সব্রেকার হিসেবে মিশরে কর্মরত ছিল।
গবলেট অফ ফায়ারে তার প্রথম পূর্ণ উপস্থিতি ঘটে। এতে তাকে লম্বা লাল চুলের সুদর্শন তরুণ হিসেবে বর্ণনা করা হয়েছে। বইয়ের শেষদিকে হগওয়ার্টসে তার সাথে ফ্লেউর ডেলাকৌরের পরিচয় ঘটে। অর্ডার অফ দ্য ফিনিক্সে সে মিশর থেকে ব্রিটেনে ফিরে আসে এবং অর্ডারে যোগ দেয়। এসময় ফ্লেউরের সাথে তার প্রণয় চলতে থাকে। এভাবে একবছর তাদের সম্পর্ক চলার পর তারা এনগেইজড হয় এবং ফ্লেউরকে তাদের বাড়ি বারোতে নিয়ে আসে, যাতে পরিবারের অন্য সদস্যদের সাথে ফ্লেউর পরিচিত হতে পারে।
হাফ-ব্লাড প্রিন্সে সে হগওয়ার্টসে ডেথ ইটারদের বিরুদ্ধে লড়াই করে। এসময় ওয়েরউলফ ফেনরির গ্রেব্যাক বিলকে আক্রমণ করে। কিন্তু এ আক্রমণের ফলে বিল পুরোপুরি ওয়েওউলফ হয়ে যায়না, কেননা আক্রমণের সময় গ্রেব্যাক মানুষের রূপে ছিল। তবে লাইকেনথ্রপির কয়েকটি বৈশিষ্ট্য বিলের মাঝে পরিলক্ষিত হয়। ডেথলি হ্যালোসে বিল ফ্লেউর ও অন্যান্য অর্ডার সদস্যদের সাথে হ্যারিকে প্রিভেট ড্রাইভ থেকে দ্য বারোতে নিরাপদে সরিয়ে আনার কাজে অংশগ্রহণ করে এবং তাদের চোখের সামনেই ভলডেমর্ট নিজের হাতে ম্যাড-আই মুডিকে হত্যা করে। এদিকে, যথাসময়েই বারোতে বিল ও ফ্লেউরের বিয়ে অনুষ্ঠিত হয়। যদিও ডেথ ইটারদের আক্রমণে তাদের বিয়ের অনুষ্ঠানটি পন্ড হয়ে যায়। পরবর্তীতে, ম্যালফয় ম্যানর থেকে পালিয়ে এসে হ্যারি ও তার বন্ধুরা বিল ও ফ্লেউরের নতুন বাড়ি শেল কটেজে আশ্রয় নেয়। বিল ও ফ্লেউর উভয়েই ব্যাটল অফ হগওয়ার্টসে অংশ নেয় এবং ডেথ ইটারদের সাথে লড়াই করে। যুদ্ধের পরে বিল ভিক্টয়ের, ডমিনিক ও লুইস উইজলি নামে তিন ছেলে মেয়ের বাবা হয়।
রিচার্ড ফিশ প্রিজনার অফ আজকাবানে এবং ডমনাল গ্লিসন ডেথলি হ্যালোসে বিলের ভূমিকায় অভিনয় করেছে।
চার্লি উইজলি
চার্লস "চার্লি" উইজলি (ইংরেজি Charles "Charlie" Weasley), আর্থার ও মলি উইজলির দ্বিতীয় ছেলে। তার চেহারার সাথে ফ্রেড ও জর্জের মিল আছে এবং লম্বায় চার্লি রন ও পার্সির চেয়ে খাট। তার হাত পেশীবহুল এবং তার মুখ প্রশস্ত ও চওড়া। অন্যান্য ভাইবোনদের মত তারও লাল চুল রয়েছে। হগওয়ার্টসে চার্লি প্রিফেক্ট, কুইডিচ ক্যাপ্টেন এবং গ্রিফিন্ডর কুইডিচ টিমের প্রবাদতুল্য সিকার ছিল, যার সময়ে গ্রিফিন্ডর হাউজ একটি কুইডিচ ম্যাচও হারেনি। স্কুলের পরে, চার্লি রোমানিয়াতে ড্রাগণ কিপার হিসেবে ড্রাগনদের সাথে কাজ শুরু করে। ফিলোসফার্স স্টোনে হ্যারি, রন ও হারমায়োনির অণুরোধে চার্লি হ্যাগ্রিডের কাছে থাকা অবৈধ ড্রাগণের বাচ্চা নরবার্টকে তার কাছে নিয়ে যায়। গবলেট অফ ফায়ারে ট্রাইউইজার্ড টু্র্নামেন্টের ফার্স্ট টাস্কের জন্য চার্লির নেতৃত্বে একদল ড্রাগণ কিপার হগওয়ার্টসে চারটি ড্রাগণ আনে। অর্ডার অফ দ্য ফিনিক্সে চার্লি অর্ডারে যোগ দেয় এবং বিদেশী জাদুকরদের রিক্রুট করতে থাকে। ডেথলি হ্যালোসে সে তার বড়ভাই বিলের বিয়েতে অংশ নেয়ার জন্য বারোতে আসে। বইয়ের শেষদিকে, সে হগওয়ার্টসের যুদ্ধে অংশ নেয় এবং ডেথ ইটারদের বিরুদ্ধে লড়াই করে। যুদ্ধের পর চার্লি অবিবাহিত থেকে যায়।
বহিঃসংযোগ
Univers de Harry Potter הארי פוטר - דמויות משנה
ফতেহাবাদ
ফতেহাবাদ (Fatehabad) ভারতের হরিয়ানা রাজ্যের ফতেহাবাদ জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২০৮ মিটার (৬৮২ ফুট)।
আন্দ্রে নেল
আন্দ্রে নেল (André Nel; জন্ম: ১৫ জুলাই, ১৯৭৭) জার্মিস্টন এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ২০০১ থেকে ২০০৮ সময়কালে দক্ষিণ আফ্রিকার পক্ষে সকল স্তরের ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে নর্দাম্পটনশায়ার, এসেক্স, সারে; ইন্ডিয়ান প্রিমিয়ার লীগে মুম্বই ইন্ডিয়ান্স, সাউদার্ন রক্স, টাইটান্স, হাইভেল্ড লায়ন্সের প্রতিনিধিত্ব করেছেন। দলে তিনি মূলতঃ ডানহাতি ফাস্ট-মিডিয়াম বোলিং করতেন। এছাড়াও নিচেরসারিতে কার্যকরী ডানহাতি ব্যাটসম্যান হিসেবে ভূমিকা পালন করতেন তিনি।
ফতেহাবাদ
জনসংখ্যার উপাত্ত
ভারতের ২০০১ সালের আদমশুমারি অনুসারে ফতেহাবাদ শহরের জনসংখ্যা হল ৫৯,৮৬৩ জন। এর মধ্যে পুরুষ ৫৩% এবং নারী ৪৭%।
আন্দ্রে নেল
৭ সেপ্টেম্বর, ২০০১ তারিখে জিম্বাবুয়ের বিপক্ষে টেস্ট অভিষেক ঘটে তার। ক্রিকেট খেলা থেকে অবসর নেয়ার পরও কাউন্টি ক্রিকেটে সারে দলের প্রতিনিধিত্ব করছেন তিনি। ২৫ মার্চ, ২০০৯ তারিখে আন্তর্জাতিক ক্রিকেট থেকে নিজের অবসরের কথা ঘোষণা করেন আন্দ্রে নেল।
ফতেহাবাদ
জনসংখ্যার উপাত্ত
এখানে সাক্ষরতার হার ৬৬%। পুরুষদের মধ্যে সাক্ষরতার হার ৭১% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে ফতেহাবাদ এর সাক্ষরতার হার বেশি।
আন্দ্রে নেল
ঘরোয়া ক্রিকেট
২০০৭ সালের ক্রিকেট বিশ্বকাপে অংশগ্রহণ শেষে অত্যন্ত উঁচুমানের আক্রমণধর্মী ও মর্যাদা সম্পন্ন খেলোয়াড়ের স্বীকৃতি পান। এ সময় তিনি ইংরেজ কাউন্টি দল এসেক্সের পক্ষে যোগ দেন। এরপূর্বে অবশ্য ২০০৫ সালে নর্দাম্পটনশায়ারের পক্ষে খেলেছেন ও ২০০৬ সালে প্রো ৪০ প্রতিযোগিতায় সারের বিপক্ষে অংশ নিয়েছিলেন।
ফতেহাবাদ
জনসংখ্যার উপাত্ত
এই শহরের জনসংখ্যার ১৪% হল ৬ বছর বা তার কম বয়সী।
আন্দ্রে নেল
ঘরোয়া ক্রিকেট
ইন্ডিয়ান প্রিমিয়ার লীগে বিশেষ প্রাধিকারপ্রাপ্ত দল মুম্বই ইন্ডিয়ান্সের পক্ষে খেলার জন্য চুক্তিবদ্ধ হন তিনি। দলটিতে স্বদেশী ডোয়েন ব্র্যাভো’র স্থলাভিষিক্ত হন। ১৮ মে, ২০০৮ তারিখে ডেকান চার্জার্সের বিপক্ষে খেলা শেষে জাতীয় দলে খেলার জন্য জাতীয় দায়িত্ব পালনের উদ্দেশ্যে দেশে ফিরে যান।
টেস্ট ক্রিকেট
জানুয়ারি, ২০০৫ সালে সফরকারী ইংল্যান্ডের বিপক্ষে সেঞ্চুরিয়নে অনুষ্ঠিত সিরিজের পঞ্চম টেস্টের প্রথম ইনিংসে ৬/৮১ বোলিং পরিসংখ্যান দাঁড় করান। ওয়েস্ট ইন্ডিজ সফরের পূর্ব-পর্যন্ত এটিই তার সেরা বোলিং পরিসংখ্যান ছিল। এপ্রিল, ২০০৫ সালে কেনসিংটন ওভালে অনুষ্ঠিত সিরিজের তৃতীয় টেস্টের দ্বিতীয় ইনিংসে ওয়েস্ট ইন্ডিজের বিপক্ষে ৬/৩২ নিয়ে ব্যক্তিগত সেরা বোলিং করেন। এরপূর্বে প্রথম ইনিংসে আরও ৪ উইকেট পেয়েছিলেন তিনি। ফলশ্রুতিতে টেস্টে প্রথমবারের মতো দশ উইকেট লাভের কৃতিত্ব অর্জনের পাশাপাশি ম্যান অব দ্য ম্যাচের পুরস্কার লাভ করেন আন্দ্রে নেল। এরপর ২০০৫ সালের শেষদিকে অস্ট্রেলিয়া সফরে যান ও ১৪ উইকেট পান। ঐ বছরে ২০.৭২ গড়ে ৩৬ উইকেট শিকার করেন তিনি। ওয়েস্ট ইন্ডিজের খ্যাতিমান ব্যাটসম্যান ব্রায়ান লারা তার প্রিয় শিকারে পরিণত হয়েছিলেন। সর্বমোট ৮বার তাকে আউট করেন।
২০০৭ সালে পাকিস্তান সফরে যান আন্দ্রে নেল। করাচীতে অনুষ্ঠিত ব্যাংক আলফালাহ টেস্ট সিরিজের প্রথম টেস্টে অংশগ্রহণ করেন তিনি। ঐ টেস্টে ১১শ দক্ষিণ আফ্রিকান হিসেবে শততম টেস্ট উইকেট লাভের সবিশেষ কৃতিত্বের অধিকারী হন তিনি। ৫ অক্টোবর, ২০০৭ তারিখে পাকিস্তানি নাইটওয়াচম্যান মোহাম্মদ আসিফ তার শততম টেস্ট উইকেট শিকারে পরিণত হন।
২০০৮ সালের শুরুতে পেসার চার্ল ল্যাঙ্গেভ্যাল্ট বিতর্কিতভাবে ভারত সফরের জন্য টেস্ট দলের সদস্যরূপে নেলের স্থলাভিষিক্ত হন। ব্যাপকভাবে বিশ্বাস করা হয় যে, ক্রিকেট সাউথ আফ্রিকা কর্তৃপক্ষ পুণর্গঠন নীতি বাস্তবায়নকল্পে আরও অ-শ্বেতাঙ্গ খেলোয়ারদেরকে নির্বাচিত করার লক্ষ্যেই তাকে বাদ দেয়া হয়েছিল। তবে ল্যাঙ্গেভেল্ট নির্বাচকমণ্ডলীর ইচ্ছার প্রতিফলনরূপে জানান। জানা যায় যে, নেল অবসরগ্রহণের প্রস্তুতি নিচ্ছিলেন।
বিতর্কিত ভূমিকা
মাঠ ও মাঠের বাইরে আন্দ্রে নেল বিতর্কের কেন্দ্রবিন্দুতে ছিলেন। খেলোয়াড়ী জীবনে আইসিসির আইন-শৃঙ্খলা ভঙ্গের অপরাধে বেশ কয়েকবার জরিমানার সম্মুখীন হন তিনি।
ফেব্রুয়ারি, ২০০১ সালে ঘরোয়া ক্রিকেটের খেলায় অ্যালান ডোনাল্ডকে মারাত্মক ধরনের বাউন্সার দিয়ে শিরোনামে চলে আসেন। পরবর্তীকালে জানা যায় যে, কোচ রে জেনিংসের পরামর্শক্রমে তিনি এ কাজটি করেছিলেন। ঐ বছরের শেষদিকে ওয়েস্ট ইন্ডিজ সফরে যান। এ সফরে তিনিসহ দলের আরও চারজন খেলোয়াড়কে মারিজুয়ানা সেবনের দায়ে অভিযুক্ত করা হয়।
২০০৩ সালে দক্ষিণ আফ্রিকা এ দলের সদস্য হিসেবে অস্ট্রেলিয়া গমন করেন। কিন্তু মাতাল অবস্থায় গাড়ী চালনাকালে স্বদেশে পাঠিয়ে দেয়া হয়। ২০০৫ সালে মেলবোর্নে অনুষ্ঠিত বক্সিং ডে টেস্টে অংশ নেন। বে ১৩ সংগঠনের আফ্রিকানার সমর্থকদের কাছে বর্ণবৈষম্যবাদী হিসেবে আখ্যায়িত হন তিনি।
মাঠে ক্রিস গেইলের সাথে তার উস্কানিধর্মী কার্যকলাপ ও আগ্রাসী ভূমিকার কারণে ম্যাচ রেফারি কর্তৃক দোষী সাব্যস্ত হন ও ম্যাচ ফি’র অর্ধেক জরিমানা গুণতে হয় তাকে। এছাড়াও ব্যাটসম্যানদেরকে আগ্রাসীভাবে উদ্দেশ্য প্রণোদিত মৌখিক বিবাদে জড়ানোরও নজীর রয়েছে তার। তেমনি একটি ঘটনা ঘটে ২০০৬ সালে সফরকারী ভারতের বিপক্ষে। প্রথম টেস্টে ভারতীয় বোলার শ্রীশান্তকে লক্ষ্য করে শরীরের ঊর্ধ্বাংশে আক্রমণাত্মক বোলিং করেন। নেল ধারণা করেছিলেন যে, শ্রীশান্তের হয়তোবা বল মোকাবেলা করার তেমন সাহস নেই। নেলের পরবর্তী বলে শ্রীশান্ত লং অফে ছক্কা হাঁকানোর পর নেলকে উদ্দেশ্য করে বুনো নৃত্য করেন।
ওয়াসো রিপোর্টার
ওয়াসো রিপোর্টার একটি মার্কিন সাপ্তাহিক, যা ওকলাহোমার ওয়াশোতে প্রতি বুধবার প্রকাশিত হয়। এটি বার্কশায়ার হাথওয়ে মিডিয়া গ্রুপ কোম্পানির তুলসা ওয়ার্ল্ড মিডিয়া কোম্পানি কর্তৃক প্রকাশিত হয়।
নলীন সেনেবীরত্ন
জেনারেল গানেগোদা আপ্পুহামেলাগে ডন গ্র্যানভিল নলীন সেনেবীরত্ন (আগস্ট ২৫, ১৯৩১-আগস্ট ১২, ২০০৯) শ্রীলঙ্কা সেনাবাহিনীর কমান্ডার ছিলেন। এছাড়াও তিনি উত্তর-পূর্বাঞ্চলীয় প্রদেশের প্রথম গভর্নর হিসেবে দায়িত্ব পালন করেছিলেন।
সামরিক চাকরী
১৯৫১ সালে সেনেবীরত্ন তৎকালীন সিলন সেনাবাহিনীতে ক্যাডেট হিসেবে যোগ দেন, তাকে যুক্তরাজ্যের স্যান্ডহার্স্ট সেনা একাডেমীতে পাঠানো হয় এবং ওখান থেকে তিনি ১৯৫৩ সালে সিলন ইঞ্জিনিয়ার্স (এখন শ্রীলঙ্কা নামে পরিচিত) কোরে কমিশন প্রাপ্ত হন।
১৯৫৫ সালে তিনি লেঃ, '৫৮ সালে ক্যাপ্টেন এবং '৬৩ সালে মেজর হন। এই সময়ের মধ্যে তিনি সেনাবাহিনী সদর দপ্তরে স্টাফ এবং টাস্ক ফোর্স অ্যান্টি ইলিসিট ইমিগ্রেশনে দায়িত্বপ্রাপ্ত ছিলেন। একাত্তরে তিনি লেঃ কর্নেল হিসেবে পদোন্নতি পেয়ে ১ ফিল্ড ইঞ্জিনিয়ার্স রেজিমেন্টের অধিনায়ক হিসেবে নিয়োগ পান এবং পরে তাকে শ্রীলঙ্কার রাষ্ট্রপতির এডিসি হিসেবে নিয়োগ দেওয়া হয়। ১৯৭৭ সালে তিনি পূর্ণ কর্নেল হন, এই পদবীতে তিনি ইঞ্জিনিয়ার গ্রুপের অধিনায়ক ছিলেন। তাকে ১৯৮১ সালে ব্রিগেডিয়ার পদবীতে উঠানো হয়, তিনি এ পদবীতে পানাগোদার সাপোর্ট ফোর্সের অধিনায়ক ছিলেন।
১৯৮৫ সালের ১১ আগস্ট তিনি মেজর জেনারেল পদে শ্রীলঙ্কা সেনাবাহিনীর কমান্ডার নিযুক্ত হন এবং পরের বছর তাকে লেঃ জেনারেল পদে উন্নীত করা হয়; তিনি ১৯৮৮ সালের ১৬ আগস্ট সেনাবাহিনী থেকে অবসর গ্রহণ করেন। ২০০৭ সালে তাকে বিশেষ সম্মান হিসেবে পূর্ণ জেনারেল পদবীর অবসর ভাতা দেওয়া হয়।
আবু রুশদ
আবু রুশদ (২৫ ডিসেম্বর ১৯১৯ - ২৩ ফেব্রুয়ারি ২০১০) একজন বাংলাদেশী গল্পকার, ঔপন্যাসিক এবং অধ্যাপক ছিলেন। বাংলা সাহিত্যে তার অবদানের জন্য তিনি আদমজী সাহিত্য পুরস্কার, বাংলা একাডেমী পুরস্কার, একুশে পদকসহ বিভিন্ন পুরস্কার ও সম্মাননা লাভ করেছেন।
প্রাথমিক ও কর্ম জীবন
আবু রুশদ ১৯১৯ সালের ২৫ ডিসেম্বর কলকাতায় জন্মগ্রহণ করেন। তিনি হুগলীর মহসীন কলেজে ইংরেজির প্রভাষক হিসেবে চাকরিজীবন শুরু করেন। ১৯৫১ সালে তিনি ইংল্যান্ড যান ও অক্সফোর্ডের এক্সিটার কলেজে ইংরেজি সাহিত্য অধ্যয়ন শুরু করেন। পরে তিনি কলকাতা ইসলামিয়া কলেজ, ঢাকা কলেজ, চট্টগ্রাম কলেজ, রাজশাহী কলেজ ও জাহাঙ্গীরনগর বিশ্ববিদ্যালয়ে ইংরেজিতে শিক্ষকতা করেন। তিনি পাকিস্তানের কেন্দ্রীয় সরকারের শিক্ষা উপদেষ্টা হিসেবেও কাজ করেছেন। তিনি স্বাধীন বাংলাদেশের প্রথম পাবলিক ইন্সট্রাকশন (ডিপিআই) ছিলেন এবং লন্ডনের হাইকমিশনে শিক্ষা কাউন্সেলরের দায়িত্ব পালন করেছেন। তিনি ১৯৮২ সালে জাহাঙ্গীরনগর বিশ্ববিদ্যালয় থেকে অবসর গ্রহণ করেন।
তিনি আশির দশকের মাঝামাঝি সময় বাংলাদেশ প্রেস ইন্সটিটিউটের চেয়ারম্যানের দায়িত্ব পালন করেন।
মুক্তিযুদ্ধ
আবু রুশদ ১৯৭১ সালের ৪ আগস্ট ওয়াশিংটন ডিসিতে পাকিস্তান দূতাবাসে কাউন্সেলরের (শিক্ষা ও সংস্কৃতি) দায়িত্ব পালন করার সময় অন্যান্য কর্মীর সঙ্গে বাংলাদেশের স্বাধীনতার জন্য কাজ করেন। তারা ‘বাংলাদেশ মিশন ওয়াশিংটন’ নামে একটি সংহতি সংগঠন গঠন করেন এবং মুক্তিযুদ্ধের পক্ষে জনমত তৈরিতে কাজ করেন। মুজিবনগর সরকারের পক্ষে তিনি ‘বাংলাদেশ নিউজলেটার’ নামে একটি সাপ্তাহিক প্রকাশের দায়িত্বে ছিলেন।
কর্ম
রুশদের প্রথম প্রকাশনা ছিল ছোটগল্পের একটি সংকলন যা ১৯৩৯ সালে প্রকাশিত হয়। ছয়টি উপন্যাস ছাড়াও তিনি ৫০টি ছোটগল্প এবং তিন খণ্ডের আত্মজীবনী রচনা করেছেন। এছাড়া তিনি বাংলা থেকে ইংরেজি ও ইংরেজি থেকে বাংলায় সাহিত্যকর্ম অনুবাদে দক্ষ ছিলেন। তিনি শেক্সপিয়ারের কবিতা বাংলায় অনুবাদ করেছেন। তার অনুবাদ সংকলন ‘লালনের গান’ ১৯৬৪ সালে বাংলা একাডেমি প্রকাশ করে। তিনি চারটি বাংলাদেশী সংবাদপত্রের নিয়মিত কলাম, মতামত লিখতেন।
মৃত্যু
আবু রুশদ ২০১০ সালের ২৩ ফেব্রুয়ারি মৃত্যুবরণ করেন।
ভদ্রকালীমন্দির, বৈদ্যবাটী
ভদ্রকালীমন্দির পশ্চিমবঙ্গের হুগলি জেলার বৈদ্যবাটী শহরে অবস্থিত একটি প্রাচীন কালী মন্দির।
বিবরণ
ষোড়শ শতাব্দীতে বৈদ্যবাটী অঞ্চলের জঙ্গলে তপস্যারত এক সন্ন্যাসী ভদ্রকালীবিগ্রহ প্রতিষ্ঠা করেন। ১১১০ বঙ্গাব্দে শেওড়াফুলির জমিদার মনোহর রায় আটচালা ভদ্রকালীমন্দির প্রতিষ্ঠা করেন। মন্দিরের গর্ভগৃহে পঞ্চমুন্ডির আসনে কালো কষ্টিপাথরের দুই ফুট উচ্চ কালীবিগ্রহ অবস্থিত। চতুর্ভুজা বিগ্রহের একহাতে খড়্গ, অপরহাতে নরমুণ্ড ও পদতলে শিব।
অগ্গমহাপন্ডিত ধর্মবংশ মহাস্থবির
অগ্গমহাপন্ডিত ধর্মবংশ মহাস্থবির (২৩ সেপ্টেম্বর ১৮৭২ - ৩ ডিসেম্বর ১৯৩৯) হলেন একজন বৌদ্ধ ভিক্ষু এবং ধর্মপ্রচারক যিনি বাংলাদেশে, বিশেষতঃ চট্টগ্রামে বৌদ্ধ ধর্ম প্রচারে ও উপাসনালয় গড়ায় বিশেষ অবদান রেখেছেন।
জন্ম ও পারিবারিক পরিচিতি
ধর্মবংশ মহাস্থবির ১৮৭২ সালের ২৩ সেপ্টেম্বর ১৮৭২ তৎকালীন ব্রিটিশ ভারতের কলকাতায় জন্মগ্রহণ করেন। তার পৈতৃক নিবাস ছিলো চট্টগ্রাম জেলার বোয়ালখালী উপজেলার বেঙ্গুরা গ্রামে। তার পিতৃদত্ত নাম প্রাণকৃষ্ণ বড়ুয়া।
শিক্ষাজীবন
ধর্মবংশ কলকাতার বউবাজার মিশনারি বিদ্যালয় থকে প্রাথমিক ও মাধ্যমিক শিক্ষা লাভের পর আঠারো বছর বয়সে বউবাজারের নবীন বিহারে শ্রামণ্যধর্মে দীক্ষিত হন এবং বৌদ্ধধর্ম ও দর্শনে উচ্চশিক্ষা লাভের জন্য ব্রহ্মদেশ গমন করে মৌলমেনস্থ বৈজয়ন্তী বিহারের অধ্যক্ষ সাগরা মহাস্থবিরের নিকট উপসম্পদা গ্রহণ করেন। বার্মায় অধ্যয়নশেষে উচ্চতর শিক্ষার জন্য তিনি শ্রীলঙ্কায় যান এবং ১৯০৪ সাল পর্যন্ত সেখানে অধ্যয়ন করেন।
কর্মজীবন
তিনি ১৯০৪ সালে চট্টগ্রামে একটি বৌদ্ধ বিহারের অধ্যক্ষ পদে যোগদান করার পাশাপাশি চট্টগ্রাম কলেজিয়েট স্কুলে পালি শিক্ষকের দায়িত্বও পালন করেন এবং পরবর্তিতে ১৯১১ খ্রিষ্টাব্দে চট্টগ্রাম কলেজে পালি বিভাগ খোলা হলে তাতে প্রথম প্রভাষক নিযুক্ত হয়ে একাধারে ১৬ বছর সেখানে অধ্যাপনা করেন।
তিনি ‘বাংলাদেশ বৌদ্ধ সমিতি’র সভাপতি হিসাবেও দায়িত্ব পালন করেন।
সম্মননা
বিহার প্রতিষ্ঠা, মন্দিরে প্রতিষ্ঠা, পালি শিক্ষার প্রসার প্রভৃতি কাজে তার নেতৃত্ব ও দক্ষতার স্বীকৃতিস্বরূপ বার্মা সরকার ১৯২৭ সালে তাকে ‘‘অগ্গমহাপন্ডিত’’ উপাধিতে ভূষিত করে।
শাকদ্বীপ
শাকদ্বীপ (शाकद्वीप), হল একটি দ্বীপ যা হিন্দু পৌরাণিক কাহিনী তে বর্ণিত হয়েছে। দ্বীপটির নামকরণ করা হয়েছে একটি বড় সেগুন গাছের নামানুসারে যা দ্বীপটির মাঝে অবস্থিত। এটি দ্বীপবাসীদের দ্বারা সর্বদা পূজিত হয় । পুরাণে এর ভূ-খণ্ড এবং অধিবাসীদের বর্ণনা করা হয়েছে।
ব্রহ্ম পুরাণ
ব্রহ্মপুরাণ অনুসারে, ক্ষীর সাগর নামে পরিচিত সাগরটি শাকদ্বীপ দ্বারা বেষ্টিত, যা অন্য দ্বীপ ক্রৌঞ্চদ্বীপের দ্বিগুণ বলে বর্ণনা করা হয়েছে। এই দ্বীপের অধিপতির নাম ছিল ভব্য, এবং তার সাতটি পুত্র ছিল বলে উল্লেখ করা হয়েছে, যার প্রত্যেককে শাকদ্বীপ সাত ভাগে ভাগ করে প্রদান করা হয়েছে: জলদ, সুকুমার, কৌমার, মণিচক, কুসুমোত্তর, মোদক এবং মহাদ্রুম। এই দ্বীপে যে সাতটি পর্বত রয়েছে তা হল উদয়, জলধর, রৈবতক, শ্যাম, অম্বিকেয়, আস্তিকেয় এবং কেশরী। সেখানে গন্ধর্ব এবং সিদ্ধ দ্বারা সেবিত একটি বড় শাক (সেগুন) গাছের বর্ণনা দেওয়া হয়েছে। এখানে বসবাসকারী চারটি বর্ণের লোকেরা কোনো রোগে আক্রান্ত না হয়েই বর্ণাশ্রম ধর্ম পালন করেন। মগরা হল ব্রাহ্মণ, মগধরা হল ক্ষত্রিয়, মানসরা হল বৈশ্য, এবং মন্দগরা হল শূদ্র। এই দ্বীপের মধ্য দিয়ে প্রবাহিত সাতটি পবিত্র নদী হলো সুকুমারী, কুমারী, নলিনী, রেণুকা, ইক্ষু, ধেনুকা এবং গবস্তি। কোনো স্নেহ-আবেগের মাত্রাধিক্য  দ্বীপবাসীদের স্পর্শ করে না। দ্বীপবাসিরা পরস্পর সৌহার্দ্যপূর্ণভাবে বসবাস করেন। বিষ্ণু এখানে তাঁর সূর্য রূপে পূজিত হন।
বিষ্ণু পুরাণ
বিষ্ণু পুরাণে শাকদ্বীপের বিবরণ ব্রহ্ম পুরাণের মত একই। এই দ্বীপের বাসিন্দাদের অত্যন্ত গুণী বলে বর্ণনা করা হয়েছে, তারা কোন হিংসা অনুভব করে না এবং কোন সীমা লঙ্ঘন করেন না।
রাজরাজেশ্বরী কালীমন্দির, কোন্নগর
রাজরাজেশ্বরী কালীমন্দির পশ্চিমবঙ্গের হুগলি জেলার কোন্নগর শহরে অবস্থিত একটি প্রাচীন কালী মন্দির। ১১০৭ বঙ্গাব্দে রাজরাজেশ্বরী কালীমন্দিরে প্রথম পূজা শুরু হয়। কালীবিগ্রহের দুইপাশে জয়া ও বিজয়ার মূর্তি এবং পদতলে শিব।
ইটার্নালস (চলচ্চিত্র)
ইটার্নালস হলো একই নামের মার্ভেল কমিক্সভিত্তিক ২০২১ সালের মার্কিন সুপারহিরো চলচ্চিত্র। মার্ভেল স্টুডিওজদ্বারা প্রযোজিত এবং ওয়াল্ট ডিজনি স্টুডিওজ মোশন পিকচার্স দ্বারা বণ্টিত চলচ্চিত্রটি মার্ভেল সিনেম্যাটিক ইউনিভার্স (এমসিইউ)-এর ২৬তম চলচ্চিত্র হিসেবে মুক্তি পেতে চলেছে। চলচ্চিত্রটি পরিচালনা করেন ক্লো ঝাও, যিনি প্যাট্রিক বুরলে, রায়ান ফিরপো এবং কাজ ফিরপোর সাথে চিত্রনাট্য রচনা করেছেন। এতে জেমাইমা চ্যান, রিচার্ড ম্যাডেন, কুমাইল নানজিয়ানি, লিয়া ম্যাকহুগ, ব্রায়ান টাইরি হেনরি, লরেন রিডলফ, ব্যারি কিওগান, ডন লি, হরিশ প্যাটেল, কিট হ্যারিংটন, সালমা হায়েক এবং অ্যাঞ্জেলিনা জোলিসহ একটি সমন্বিত কলাকুশলীর দল (এনসেম্বল কাস্ট) অভিনয় করেছেন। চলচ্চিত্রে ইটার্নালস একটি অমর এলিয়েন জাতি, যারা হাজার হাজার বছর পরে লুকিয়ে থাকলেও অবশেষে বেরিয়ে আসে পৃথিবীকে বিপথগামী ডেভিয়েন্টদের হাত থেকে রক্ষা করার জন্য।
এপ্রিল ২০১৮তে মার্ভেল স্টুডিওর প্রেসিডেন্ট কেভিন ঘোষণা করেন যে ইটার্নালস অবলম্বনে একটি চলচ্চিত্রের কাজ শুরু করেছে, রায়ান এবং কাজ ফিরপো মে মাসে চিত্রনাট্য লেখার ভার পায়। ঝাও সেপ্টেম্বরের শেষের দিকে চলচ্চিত্রটি পরিচালনা করার জন্য প্রস্তুত ছিলেন। তাকে পূর্ববর্তী মার্ভেল স্টুডিওর চলচ্চিত্রের চেয়ে বৈচিত্র্যময় স্থানে চিত্রগ্রহণের জন্য এবং চলচ্চিত্রটি নির্মাণের সময় তার নিজস্ব শৈলী ব্যবহার করার স্বাধীনতা দেওয়া হয়। ঝাও চিত্রনাট্যটি পুনরায় ঝালাই করেন, যেখানে বার্লেও অবদান রাখেন বলে পরে জানান। ২০১৯-এর মার্চ মাসে একটি বৈচিত্র্যময় অভিনয়শিল্পীতের দল নিয়ে ইটার্নালসের চিত্রায়ন শুরু হয়। এ চলচ্চিত্রে একটি সমকামী সুপারহিরো অন্তর্ভুক্ত রয়েছে। প্রধান দৃশ্যগ্রহণের কাজ জুলাই ২০১৯ থেকে ফেব্রুয়ারি ২০২০ পর্যন্ত চলে। পাইনউড স্টুডিওর পাশাপাশি লন্ডন এবং অক্সফোর্ড, ইংল্যান্ড এবং ক্যানারি দ্বীপপুঞ্জে দৃশ্যায়ন হয়।
এমসিইউ-এর চতুর্থ পর্যায়ের অংশ হিসেবে ৫ নভেম্বর, ২০২১ তারিখে পায়।
প্রেক্ষাপট
অ্যাভেঞ্জার্স: এন্ডগেম (২০১৯)-এর মাধ্যমে অর্ধেক জনসংখ্যার প্রত্যাবর্তনের পর "উত্থান" ঘটে, ইটার্নালসদের ― স্বর্গীয়দের দ্বারা সৃষ্ট একটি অমর জাতি যারা গোপনে ৭,০০০ বছরেরও বেশি সময় ধরে পৃথিবীতে বাস করেছে। মানবতাকে তাদের দুষ্ট সমকক্ষ ডেভিয়েন্টদের হাত থেকে রক্ষা করার জন্য পুনরায় জাগ্রত হয়।
অভিনয়ে
thumb|upright=1.75|২০১৯-এর [[স্যান ডিয়েগো কমিক-কন|স্যান ডিয়েগো কমিক-কনে ইটার্নালস চলচ্চিত্রের অভিনয়শিল্পীরা। বাম থেকে ডানে: ম্যাডেন, নানজিয়ানি, রিডলফ, হেনরি, হায়েক, ম্যাকহিউগ, লি, এবং জোলি।]]
মানুষ এবং পৃথিবীর সাথে একটি দৃঢ বন্ধনে আবদ্দ সহানুভূতিশীল এটার্নাল, যিনি জড় পদার্থকে প্রভাবিত করতে পারেন। সার্সি শত শত বছর ধরে ইকারিসের প্রেমে পড়েছে এবং স্প্রাইটের সাথে তার একটি শক্তিশালী সংযোগ রয়েছে। ডেন হুইটম্যানের সাথে প্রেম করার সময় তিনি পৃথিবীর জাদুঘরের কিউরেটরের পরিচয় গ্রহণ করেন। প্রযোজক কেভিন ফাইগি সার্সুজে এ চলচ্চিত্রের প্রধান চরিত্র হিসেবে বর্ণনা করেন। পরিচালক ক্লো ঝাও বলেন যে তিনি এবং চ্যান "একটি সূক্ষ্ম নারী সুপারহিরো তৈরি করতে আগ্রহী যা এই ঘরানার মধ্যে খুব কমই দেখা যায়"। ঝাও আরও বলেন যে চ্যান চরিত্রটিতে "মৃদুতা, সহানুভূতি এবং দুর্বলতার একটি সুন্দর অনুভূতি" এনেছেন যা "দর্শকদের বীরত্বপূর্ণ হওয়ার অর্থ পুনর্বিবেচনা করার জন্য আমন্ত্রণ জানাবে"। চ্যান সার্সিকে "সুনিয়ন্ত্রিত" [এবং] কিছুটা মুক্ত ধাঁচের" বলে ব্যাখ্যা করেন। চ্যান এর আগে এমসিইউ চলচ্চিত্র ক্যাপ্টেন মার্ভেল (২০১৯) এ মিন-এরভা চরিত্রটি চিত্রিত করেছিলেন। সবচেয়ে শক্তিশালী ইটার্নালসের মধ্যে একজন যিনি তার চোখ থেকে মহাজাগতিক শক্তির বিম ছুঁড়তে পারেন এবং উড়তে পারেন। ইকারিস এবং সার্সির সম্পর্কের সাথে কথা বলতে গিয়ে ম্যাডেন বলেন যে তাদের "রোম্যান্সের একটি গভীর স্তর" রয়েছে, এবং "বিশ্বের সাথে বন্ধনে আবদ্ধ দুজনের পরস্পরবিরোধী দিক" চিত্রিত হয়েছে; কারণ সার্সির মানুষের প্রতি গভীর সহানুভূতি রয়েছে আর ইকারিস ইটার্নালসদের দীর্ঘ আয়ুর মাধ্যমে আরও বিচ্ছিন্ন। ম্যাডেন ইকারিসকে এমনভাবে চিত্রিত করার জন্য কাজ করেছেন যাতে তিনি "সবকিছুর উপর বিরক্ত" এমন চরিত্র হিসেবে চিত্রিত না হন। একজন এটার্নাল যিনি তার হাত থেকে মহাজাগতিক শক্তির ছুঁড়তে পারেন। খ্যাতির প্রতি মুগ্ধ কিঙ্গো পৃথিবীতে মিশে যাওয়ার জন্য একটি জনপ্রিয় বলিউড চলচ্চিত্র তারকা হয়ে ওঠেন। নানজিয়ানি চেয়েছিলেন যেন তার অভিনয় ডাই হার্ড চলচ্চিত্র সিরিজের জন ম্যাকক্লেনের বুদ্ধিমত্তাপূর্ণ মনোভাবকে বলিউড অভিনেতা হৃতিক রোশনের চেহারার সাথে একত্রিত করুক। তিনি এরোল ফ্লিন চলচ্চিত্র এবং মূল জোরো চলচ্চিত্র নিয়ে পড়াশোনা করেন এই চলচ্চিত্রের চরিত্রের জন্য প্রস্তুতি নিতে। নানজিয়ানি কোনো নৃত্যশিল্পী নন এবং বলিউড নাচ শিখার ব্যাপারটিকে চ্যালেঞ্জিং হিসেবে উল্লেখ করেন।
রানী চন্দ্র
রানী চন্দ্র (জন্ম কোচি, কেরল) দক্ষিণ ভারতের একজন মালয়ালম চলচ্চিত্র অভিনেত্রী ছিলেন। তিনি একাধারে মালয়ালম এবং তামিল উভয় চলচ্চিত্রেই কাজ করেছেন। তিনি ১৯৭২ সালে মিস কেরালা খেতাব জয় করেছিলেন। তিনি বহু যুগান্তকারী চলচ্চিত্রে অভিনয় করেছিলেন, তার মধ্যে কিছু হল নেল্লু (মালয়ালম, ১৯৭৪), ভদ্রকালী (তামিল, ১৯৭৬), সিন্দুরম (মালয়ালম, ১৯৭৬) এবং স্বপ্নদানম (মালয়ালম, ১৯৭৬)। তাঁর নিজস্ব একটি নৃত্য দল ছিল এবং এই দল নিয়ে তিনি বিদেশেও নৃত্য প্রদর্শন করেছেন। ১৯৭৬ সালে একটি বিমান দুর্ঘটনায় ২৭ বছর বয়সে তিনি মারা যান।
পটভূমি
তিনি ১৯৪৯ সালে ত্রিবাঙ্কুর-কোচিন রাজ্যের (বর্তমানে কেরল) কোচি ফোর্টে জন্মগ্রহণ করেছিলেন। তাঁর পিতা ও মাতার নাম যথাক্রমে চন্দ্রন এবং কান্তিমাথি। তাঁর চার বোন ও এক ভাই ছিল। তিনি এর্নাকুলামের সেন্ট থেরেসিস কলেজ থেকে স্নাতক ডিগ্রি অর্জন করেন। তিনি একটি নৃত্য দলের মালিক ছিলেন। তিনি ১৯৭২ সালে মিস কেরালা নির্বাচিত হন।
কর্মজীবন
তার প্রথম চলচ্চিত্র অঞ্জুসুন্দরীকাল দর্শকদের দ্বারা ব্যাপকভাবে গৃহীত হয়েছিল। তাঁর অন্যান্য প্রধান চলচ্চিত্রগুলির মধ্যে রয়েছে উলসাভম, কদারুমাসাম, নেল্লু, স্বপ্নদানম, ওঞ্জাল, আলিঙ্গনম, অভিনন্দনম, সিন্দুরম, তিরুমাধুরম, এবং অনুরাগম। তিনি স্বপ্নদানম ছবিতে অভিনয় করে শ্রেষ্ঠ অভিনেত্রীর জন্য কেরালা রাজ্য চলচ্চিত্র পুরস্কার জিতেছিলেন। তামিল সঙ্গীত প্রধান চলচ্চিত্র ভদ্রকালীর খুব জনপ্রিয় প্রধান ভূমিকায় অভিনয় করেছিলেন রানী চন্দ্র।
মৃত্যু
রানী চন্দ্র, তাঁর মা এবং তিন বোন ১৯৭৬ সালে ইন্ডিয়ান এয়ারলাইনস উড়ান ১৭১ দুর্ঘটনায় নিহত হন। তাঁরা বোম্বে থেকে ফিরতি ফ্লাইটে ছিলেন, সেই সময় তাঁদের বিমানে আগুন ধরে যায় এবং বিমানটি বিমানবন্দরের কাছে মুখ থুবড়ে পড়ে। বিমানের সব যাত্রী মারা গিয়েছিলেন। তাঁরা মধ্যপ্রাচ্যে একটি নৃত্য অনুষ্ঠান পরিবেশন করে ফিরছিলেন। বোম্বে থেকে চেন্নাইয়ে তাঁদের আগের উড়ানটি প্রযুক্তিগত সমস্যার কারণে আকাশে ওঠার কিছুক্ষণ পরেই বোম্বেতে ফিরে এসেছিল। বিমানের সমস্ত যাত্রীকে পুনরায় বিমানে উঠানো হয়েছিল। নিহতদের মধ্যে তাঁর সঙ্গীত দলের সদস্যরাও ছিলেন।
সিলপিয়াম মনস
সিলপিয়াম মনস (ইংরেজি: Silpium Mons) হল বৃহস্পতির প্রাকৃতিক উপগ্রহ আইয়োর একটি পর্বত। এটি উচ্চতায় ৫.৬ কিলোমিটার, দৈর্ঘ্যে ১১৩ কিলোমিটার ও প্রস্থে ৭৯.৭ কিলোমিটার। পর্বতটির আয়তন ৭০৭৩ বর্গ কিলোমিটার। এটি ঋজু দীর্ঘা রেখাঙ্কিত একটি শৈলশিরা, অর্থাৎ এটির উত্তোলিত গঠনভঙ্গিমাটির মধ্যে এক বা একাধিক স্বষ্ট রৈখিক বা কুব্জ উত্থিতাংশ চোখে পড়ে। পর্বতটির নামকরণ করা হয়েছে গ্রিসের একটি স্থানের নামানুসারে, যেখানে পৌরাণিক আইয়ো শোকে দেহত্যাগ করেছিলেন। ১৯৭৯ সালে ইন্টারন্যাশনাল অ্যাস্ট্রোনমিক্যাল ইউনিয়ন কর্তৃক নামটি গৃহীত হয়। পর্বতটির স্থানাংক । এটি স্বারোগ প্যাটারার দক্ষিণে, মিথ্রা প্যাটারার উত্তরে এবং ভিরাকোচা প্যাটারার উত্তরপূর্বে অবস্থিত।  স্বারোগ ও বিরাকোচা প্যাটারা দু’টির প্রতি এটির নৈকট্য আইয়োতে পর্বত ও ক্যালডেরাগুলির মধ্যে একটি গঠনগত সম্পর্কের প্রমাণের ইঙ্গিতবাহী।
রানী চন্দ্র
মৃত্যু
তাঁর মৃত্যুর কারণে, ভদ্রকালী চলচ্চিত্রের অসমাপ্ত অংশটি তাঁর ডাবল ব্যবহার করে শেষ করা হয়েছিল। রানী চন্দ্রের আগের ফুটেজ ব্যবহার করে চলচ্চিত্রটি শেষ হয়।
পুরস্কার
কেরালা রাজ্য চলচ্চিত্র পুরস্কার:
১৯৭৪ - সেরা অভিনেত্রী - স্বপ্নদানম
সপ্তগ্রাম
সপ্তগ্রাম (অন্যান্য নাম সাতগাঁও বা আদিসপ্তগ্রাম) ভারতের পশ্চিমবঙ্গ রাজ্যের হুগলি জেলার চুঁচুড়া মহকুমার একটি গ্রাম ও গ্রাম পঞ্চায়েত। একদা এটি ছিল মধ্যযুগীয় বাংলার একটি অন্যতম প্রধান বন্দর এবং দক্ষিণবঙ্গের প্রধান নগরী। বিংশ শতাব্দীর প্রথম ভাগে এই অঞ্চলটি একটি প্রায়-গুরুত্বহীন হাট-অঞ্চলে পরিণত হয়। পলি ঘনীভূত হয়ে সরস্বতী নদী শুকিয়ে যাওয়ার ফলে এই বন্দর-নগরীর পতন ঘটেছিল। তবে পরবর্তীকালে কলকাতা নগরীর বিকাশ ও উত্থানে সপ্তগ্রামেরও একটি বিশেষ ভূমিকা ছিল। এইচ. ই. এ. কটন লিখেছেন, “সেই সময় এই শহরের মধ্যেই হয়ত ভবিষ্যৎ কলকাতা মহানগরীর নিউক্লিয়াস লুকিয়ে ছিল। সময়ের সঙ্গে সঙ্গে সাতগাঁওয়ের বিপরীত দিকের নদীতে পলি পড়ে তার ভাগ্যকেই উজ্জ্বল করে তুলেছিল।”
ব্যুৎপত্তি
"সপ্তগ্রাম" শব্দটির অর্থ সাতটি গ্রাম। এই গ্রামগুলি হল বাঁশবেড়িয়া, কৃষ্টপুর, বাসুদেবপুর, নিত্যানন্দপুর, শিবপুর, সাম্বচোরা ও বলদঘাটি।
ইতিহাস
প্রাচীন বাংলা সাহিত্যে সপ্তগ্রামের বারংবার উল্লেখ থেকে এই বন্দরের খ্যাতির কথা জানা যায়। পঞ্চদশ শতাব্দীতে রচিত বিপ্রদাস পিপলাইয়ের মনসামঙ্গল কাব্যে বলা হয়েছে, চাঁদ সদাগরের বাণিজ্যতরী সপ্তগ্রাম বন্দর হয়ে সমুদ্রের পথে যেত। ষোড়শ শতাব্দীতে রচিত চণ্ডীমঙ্গল কাব্যে মুকুন্দরাম লিখেছেন, সপ্তগ্রাম থেকে বণিকেরা কোথায় না যায়?
সপ্তগ্রাম বন্দরের প্রাচীন ইতিহাস সম্পর্কে বিশেষ কিছুই জানা যায় না। ১২৯৮ সালে দেবকোটের শাসক বাহরম ইৎগিন জাফর খান সপ্তগ্রাম জয় করেন। তিনি এই অঞ্চলের প্রাচীন হিন্দু ও বৌদ্ধ মন্দিরের উপাদান সংগ্রহ করে একটি মসজিদ প্রতিষ্ঠা করেছিলেন। এর থেকে অনুমিত হয় পূর্ববর্তী হিন্দু ও বৌদ্ধ যুগেও সপ্তগ্রাম এক সমৃদ্ধ নগরী ছিল। উক্ত মসজিদটি বাংলার প্রথম গঙ্গার ধারে এই স্থান জাফর খান গাজীর দরগা নামে খ্যাত, যা বর্তমানে ভারতীয় পুরাতত্ত্ব বিভাগের অন্তর্গত।মসজিদ।
১৩৫০ সালে বাংলায় তুঘলক শাসনকালে (১৩৩৬–১৩৫৮) ইবন বতুতা সপ্তগ্রামে এসেছিলেন। বিভিন্ন বর্ণনা থেকে জানা যায়, সপ্তগ্রামের স্থানীয় বণিকেরা বিদেশে বাণিজ্য করতে যেতেন না। কিন্তু আরব, পারস্য ও তুরস্ক থেকে বণিকেরা এখানে বাণিজ্য করতে আসতেন। ষোড়শ শতাব্দীর প্রথম ভাগে পর্তুগিজ বণিকেরা সপ্তগ্রামে আসাযাওয়া করতে শুরু করেন।
সপ্তগ্রামে ইউরোপীয়েরা
১৫৩৩ সালে আলফেনসো ডে মেলো নামে এক পর্তুগিজ পাঁচটি জাহাজ ও একশো লোক নিয়ে সপ্তগ্রামে এসে উপস্থিত হন। তারা সুলতানকে প্রচুর উপঢৌকন পাঠিয়েছিলেন। কিন্তু সেই সব উপহারসামগ্রী আসলে ছিল চোরাই মাল। সেকথা বুঝতে পেরে খুশি হওয়ার পরিবর্তে সুলতান তাদের বন্দী করেন। এর পরে সংঘর্ষের পরিস্থিতি সৃষ্টি হয়। গোয়ায় পর্তুগিজ গভর্নরের কাছে খবর পাঠানো হয়। চট্টগ্রাম বন্দরে অগ্নিসংযোগ করা হয়। ডায়ানো রেবেলো সসৈন্যে সপ্তগ্রামে উপস্থিত হন। সুলতান গিয়াসুদ্দিন মাহমুদ শাহ অবশ্য বিরোধের পথে না গিয়ে বন্দি পর্তুগিজদের মুক্তি দেন এবং তাদের সপ্তগ্রাম ও চট্টগ্রামে বাণিজ্য করার অনুমতি প্রদান করেন। এর পিছনে অবশ্য সুলতানের অন্য উদ্দেশ্য ছিল। তিনি আসন্ন গৃহবিবাদে পর্তুগিজদের সমর্থন পেতে চাইছিলেন।
১৫৩৫ সালের মধ্যেই পর্তুগিজরা সপ্তগ্রামে বসতি স্থাপন করে ফেলেন। শেরশাহ সপ্তগ্রাম আক্রমণ করলে পর্তুগিজরা সুলতানের পক্ষ নেন। তিনি ১৫৩৮ সালে তারা সৈন্য প্রত্যাহার করে নেন। এই বছরই সুলতান গিয়াসুদ্দিন মাহমুদ শাহ পরাজিত হন। শেরশাহের মৃত্যু ও আফগান প্রাধান্যের অন্ত ঘটলে ১৫৫০ সাল নাগাদ পর্তুগিজরা আবার সপ্তগ্রামে ফিরে আসেন।
পর্যটকদের বিবরণ থেকে সপ্তগ্রাম নগরীর বাণিজ্যিক সমৃদ্ধির বিস্তারিত তথ্য জানা যায়। ভেনিসীয় পর্যটক সিজার ফ্রেডেরিক ১৫৬৩ থেকে ১৫৮১ সালের মধ্যবর্তী সময়ে প্রাচ্য ভ্রমণ করেন। তার ভ্রমণবিবরণী থেকে ভারত ও বাংলার অনেক শহর ও বন্দরের বিবরণ পাওয়া যায়। তিনি লিখেছেন, সপ্তগ্রাম বন্দরে ৩০-৩৫টি জাহাজে মাল তোলা হত। পর্তুগিজ পর্যটক টোমে পাইরেস বাংলায় না এলেও, তার মহান কীর্তি সুমা ওরিয়েন্টাল গ্রন্থটি তার ভারত ও মালাক্কা ভ্রমণের (১৫১২-১৫১৫) সময় রচিত হয়। এই গ্রন্থে সমসাময়িক বাংলার কিছু বর্ণনা পাওয়া যায়। তিনি লিখেছেন, “এটি (সপ্তগ্রাম) ছিল একটি বড় শহর। এখানে অনেক বণিক আছেন। এই শহরে নিশ্চয়ই দশ হাজার লোক বাস করেন।” ইংরেজ পর্যটক-বণিক রালফ ফিচ লেখেন, “উত্তর আফ্রিকার শহরগুলির তুলনায় সপ্তগ্রাম রূপকথার নগরী।” ১৫৯১ সালে তিনি লন্ডনে প্রাচ্যবাণিজ্যের সম্ভাবনার কথা শুনিয়ে ঝড় তুলেছিলেন।
পর্তুগিজরা সপ্তগ্রামকে বলত Porto Pequeno (পোর্তু পেকেনু) বা ছোটো বন্দর এবং চট্টগ্রামকে বলত Porto Grande (পোর্তু গ্রাঁদি) বা বড়ো বন্দর। নদীতে পলি জমে সপ্তগ্রাম প্রচণ্ড ক্ষতিগ্রস্ত হয়। একমাত্র আদিগঙ্গার পথ ধরেই সমুদ্রগামী জাহাজ চলাচল করতে থাকে। তার উত্তরের জলপথে ছোটো নৌকা ছাড়া আর কিছুই চলাচল করতে পারে না। নদীর পশ্চিম পাড়ে বেতর গ্রামটি বাণিজ্যকেন্দ্র হিসেবে খ্যাতি অর্জন করে। অনেক বণিকই সপ্তগ্রাম ছেড়ে হুগলিতে চলে আসেন। শেঠ ও বসাকেরা চলে আসেন বেতরের অপর পাড়ে গোবিন্দপুর গ্রামে। অনেক পরে সুতানুটিতে আসেন জব চার্নক। সপ্তগ্রাম বন্দরের সম্পূর্ণ পতন হলে উত্থান ঘটে কলকাতা মহানগরীর।
ভূগোল
কলকাতার ৫০ কিলোমিটার উত্তরে অবস্থিত ত্রিবেণীতে সরস্বতী নদী হুগলি নদী থেকে বিচ্ছিন্ন হয়েছে। এরপর হুগলি নদীর পশ্চিম অববাহিকায় উক্ত নদীর সমান্তরালে প্রবাহিত হয়েছে সরস্বতী। মনে করা হয়, সুদূর অতীতে সরস্বতী নদী রূপনারায়ণ নদের খাতে প্রবাহিত হত। এই রূপনারায়ণের তীরেই অবস্থিত ছিল প্রাচীন বাংলার বিখ্যাত বন্দর তাম্রলিপ্ত। সপ্তম শতাব্দীর শেষ ভাগ থেকে সরস্বতী নদী হুগলি নদীর দিকে তার বর্তমান খাতটিতে সরে আসতে শুরু করে। দ্বাদশ শতাব্দীর প্রথম ভাগে সরস্বতী নদী এমন একটি অবস্থায় আসে যে অবস্থায় ত্রিবেণীতে হুগলি নদী থেকে বিচ্ছিন্ন হওয়ার পরে পশ্চিমে হুগলির সমান্তরালে কিছু পথ অতিক্রম করে বর্তমান গার্ডেনরিচের অপর তীরে বেতরে পুনরায় হুগলিতে এসে পতিত হয়। এইভাবে সরস্বতী একটি চক্রাকার পথের সৃষ্টি করে। সপ্তগ্রাম বন্দর এই পথের উত্তরভাগের দক্ষিণ তটে অবস্থিত ছিল। সপ্তদশ শতাব্দীতে সরস্বতী নদী মজে যেতে শুরু করে এবং ধীরে নৌ-চলাচলের অযোগ্য হয়ে পড়ে।
বখতিয়ার খিলজি যখন বাংলায় আসেন, তখন তখন বাংলা পাঁচটি অঞ্চলে বিভক্ত ছিল – রাঢ়, বাগড়ি, বঙ্গ, বরেন্দ্র ও মিথিলা। বঙ্গ আবার বিভক্ত ছিল তিনটি অঞ্চলে – লক্ষ্মণাবতী, সুবর্ণগ্রাম ও সপ্তগ্রাম। মুঘল আমলে সপ্তগ্রাম অঞ্চলটি তিনটি প্রশাসনিক অঞ্চলে বিভক্ত হয় – সাতগাঁও সরকার, সেলিমাবাদ সরকার ও মান্দারন সরকার।
জনপরিসংখ্যান
২০১১ সালের আদমশুমারি অনুযায়ী সপ্তগ্রামের মোট জনসংখ্যা ১,৭৫৮, যার মধ্যে ৮৯২ জন (৫১%) পুরুষ এবং ৮৬৬ জন (৪৯%) মহিলা। ০ থেকে ৬ বছরের মধ্যে শিশুর জনসংখ্যা ১৩৫। সপ্তগ্রামে মোট সাক্ষরের সংখ্যা ১,৪৫৯ (৬ বছরের বেশি বয়সীদের মধ্যে ৮৯.৯%)।
পরিবহন
আদিসপ্তগ্রাম রেলওয়ে স্টেশন, হাওড়া–বর্ধমান প্রধান রেলপথে অবস্থিত।
রাজ্য সড়ক ১৩ সপ্তগ্রামের উপর দিয়ে গিয়ে গ্র্যান্ড ট্রাঙ্ক রোডে মিলিত হয়।
আসামি কোদেরা
আসামি কোদেরা (小寺 麻美) হলেন একজন জাপানী মহিলা মিশ্র মার্শাল শিল্পী। সচরাচর আসামি ডাকনামেই পরিচিত। তিনি বর্তমানে জুয়েল্‌স প্রমোশনে লড়াই করছেন, যেখানে তিনি "২০০৯ জুয়েল‌্স রাফ স্টোন গ্র্যান্ড প্রিক্স" (৪৮ কেজি ও তার কম) জিতেছিলেন।
প্রাথমিক জীবন
সালে জাপানের তোচিগি প্রদেশে কোদেরা জন্মগ্রহণ করেছিলেন।
মিশ্র মার্শাল আর্টস কর্মজীবন
সালে "স্ম্যাকগার্ল - জাপান কাপ ২০০২"-এর ২য় পর্বে আর্মার নমনের সাহায্যে নানা ইচিকাওয়াকে পরাজিত করার মধ্য দিয়ে মিশ্র মার্শাল আর্টে আত্মপ্রকাশ করেছিলেন কোদেরা। তার পরবর্তী লড়াইয়ে প্রায় দুই বছর পরে সালে "গোল্ডেন মাসল - স্ট্রঙ্গেস্ট কুইন টুর্নামেন্ট"-এ রিয়ার-নেক্ড বাঁধায় তিনি মেরি কানেকোর কাছে পরাজিত হয়েছিলো।
তিন বছর পরে সালে কোদেরা "কিংডম অফ গ্রেপল-লাইভ ২০০৭"-এ লড়াই করেছিলেন এবং ম্যামিকো মিজোগুচিকে আর্মবারের সাহায্যে পরাজিত করেছিলেন। কোদেরা সর্বসম্মত সিদ্ধান্তে মাসাকো ইয়োশিদার বিপক্ষে হেরে স্ম্যাকগার্লে ফিরে এসেছিলো। তার পরবর্তী লড়াইটি ছিলো মিকা নাগানোর বিরুদ্ধে, যিনি  তে বিভক্ত সিদ্ধান্তের মাধ্যমে কোদেরাকে পরাজিত করেছিলো।
স্ম্যাকগার্লের বিলুপ্তি ও তার আগের লড়াইয়ের এক বছর পরে তারিখে কোদেরা "৪র্থ জুয়েল্‌স রিং"-এ ইয়ুকিকো সেকির বিরুদ্ধে আর্মবার নমনের মাধ্যমে জয় লাভ করেন। ২০০৯ সালের রাফ স্টোন গ্র্যান্ড প্রিক্স ৪৮ কেজি টুর্নামেন্টে কোদেরা অংশ নেন। এতে  তারিখে মিসাকি ওজোয়াকে আর্মবার নমনের মাধ্যমে এবং  তারিখে কিকুয়ো ইশিকাওয়াকে সর্বসম্মত সিদ্ধান্তে পরাজিত করবেন।
হেলিক্স নীহারিকা
হেলিক্স নীহারিকা, হেলিক্স নামেও পরিচিত, NGC 7293, নক্ষত্রপুঞ্জের একটি বৃহৎ প্ল‍্যানেটারি নীহারিকা (পিএন)। সম্ভবত 18২4 সালের পূর্বে কার্ল লুডভিগ হার্ডিং এর আবির্ভাব ঘটেছিল, এই বস্তুটি সমস্ত উজ্জ্বল গ্রহের সাপেক্ষে পৃথিবীর নিকটে অবস্থিত। আনুমানিক দূরত্ব প্রায় 215 পার্সেক (700 আলোকবর্ষ)। এটা ক্যাট আই নীহারিকা এবং রিং নীহারিকা, যার আয়তন, বয়স এবং শারীরিক বৈশিষ্ট্য ডাম্বেল নীহারিকার অনুরূপ, তার সমতুল্য পার্থক্য এবং ইকুয়েটারিয়াল দৃষ্টিকোণ বা প‍্যারালাক্স থেকে আবির্ভাবের মত অনুরূপ।  হেলিক্স নীহারিকাকে কখনও কখনও পপুলার সংস্কৃতিতে "ঈশ্বরের চোখ" হিসাবে উল্লেখ করা হয়েছে, পাশাপাশি "আই অফ স্যারন"।
সাধারণ তথ্য
হেলিক্স নীহারিকা একটি প্ল‍্যানেটারি নীহারিকার একটি উদাহরণ, এটি একটি মধ্যম বা নিম্ন ভরবিশিষ্ট নক্ষত্র দ্বারা গঠিত, যা তার বিবর্তনের শেষের দিকে তার বাইরের স্তরকে বিস্ফোরিত করে দেয়। পার্শ্ববর্তী স্থানের জ‍্যোতিষ্কগুলি ও গ্যাসীয় মেঘ আমাদের কল্পিত এক স্থির বিন্দু থেকে এমন দেখায়, যেন আমরা একটি হেলিক্স গঠন বা সর্পিল প‍্যাঁচ দেখছি। এই নীহারিকার কেন্দ্রীয় কোর (central stellar core), যা কিনা এই ধরনের প্ল‍্যানেটারি নীহারিকার নিউক্লিয়াস বা কেন্দ্রক হয় তা সাধারণত একটি শ্বেত বামন নক্ষত্র হয়। কেন্দ্রীয় নক্ষত্রের প্রজ্জ্বলন এতই শক্তিপূর্ণ যে এটি পূর্বে নিঃসৃত গ্যাসগুলিকে উজ্জ্বল ও ভাস্বর করে তোলে।
আলেকজান্ডার নক্ষত্রপুঞ্জের হেলিক্স নীহারিকা প্রায় 700 আলোকবর্ষ দূরে অবস্থিত, প্রায় 0.8 পার্সেক (2.5 আলোকবর্ষ) বিস্তৃত। হেলস নীহারিকার হাবল স্পেস টেলিস্কোপের সাম্প্রতিক চিত্রগুলি ACS যন্ত্র থেকে নতুন প্রকাশিত চিত্রগুলির একটি যৌগ এবং কিট পিক ন্যাশনাল অবজারভেটরিতে ওয়াইইএনএন 0.9-মিটার টেলিস্কোপের মোজাইক ক্যামেরা থেকে বিস্তৃত এঙ্গেল ইমেজ।
বর্তমানে, বয়স অনুমান করা হয় 10600 বছর (এর থেকে 2300 বছর বেশি বা 1200 বছর কম হতে পারে)।
গঠন
হেলিক্স নীহারিকাটি একটি Prolated Spheroid আকৃতির বলে মনে করা হয় যার বিষুবতলীয় বলয়াংশ অধিক ঘন, যার প্রধান অক্ষটি আমাদের সুবিধাজনক স্থির বিন্দু থেকে 21° থেকে 37° নত। ভেতরের ডিস্কের আকার 8 × 19 আর্কমন্ড ব্যাস (0.52 পিসি); বাইরের টর্সের ব্যাস 12 × 22 আর্কসিন (0.77 পিসি); এবং বাইরের সবচেয়ে রিং প্রায় 25 টি আর্কমিন ব্যাস (1.76 পিসি)।
গোটা নীহারিকার নিখুঁত কাঠামোটি সম্প্রতি শেষ 6,560 বছরে এবং ভিতরের ডিস্কের জন্য 12,100 বছর ধরে সৃষ্ট বলে অনুমান করা হয়েছে। Spectroscopically, বহিরাগত রিং এর সম্প্রসারণ হার 40 km · s−1, এবং প্রায় 32 km · s−1 ভিতরের ডিস্ক জন্য।
নটসমূহ (Knots)
হেলিক্স নীহারিকার ছিল প্রথম planetary nebula-র নিদর্শন যা cometary knot ধারণ করে। এর প্রধান রিংটি প্রধানত knots of nebulosity রয়েছে, যা বর্তমানে অনেক কাছাকাছি planetary গুলোয় শনাক্ত করা হয়েছে। এই নটগুলি অত্যন্ত পরিবর্তনশীল (পিএনএন থেকে) এবং "nebulosity" হিসাবে বর্ণনা করা হয়েছে, প্রতিটি কেন্দ্রীয় স্ট্রাকচার এবং পুচ্ছগুলি থেকে উদ্ভাসিত প্রশম চার্জবিহীন আণবিক গ্যাসের কেন্দ্রস্থলে এবং উজ্জ্বল cusps (স্থানীয় photoionization ফ্রন্ট) দিয়ে গঠিত। সমস্ত খাঁজ PNN থেকে একটি রেডিয়াল দিক থেকে প্রসারিত। পুচ্ছ বাদে, তারা (খুব প্রায়) সৌর সিস্টেমের আকার, আর পিএনএন থেকে লাইট ফোটনগুলির কারণে প্রতিটি নট অপটিক্যালভাবে ঘন। হেলিক্স নেবুলায় থাকা 20,000 এরও বেশি  নট রয়েছে।
উত্তেজিত তাপমাত্রা হেলিক্স নীহারিকা জুড়ে পরিবর্তিত হয়। ঘূর্ণায়মান-কম্পনশীল তাপমাত্রা প্রায় 1800 K ।
ফিরোজাপুর ঝিরকা
ফিরোজাপুর ঝিরকা (Ferozepur Jhirka) ভারতের হরিয়ানা রাজ্যের গুরগাঁও জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে ফিরোজাপুর ঝিরকা শহরের জনসংখ্যা হল ১৭,৭৫১ জন। এর মধ্যে পুরুষ ৫২% এবং নারী ৪৮%।
এই শহরের জনসংখ্যার ১৯% হল ৬ বছর বা তার কম বয়সী।
মহুয়া
মহুয়া (বৈজ্ঞানিক নাম: Madhuca longifolia অথবা "Madhuka indica")- এটি মধ্যম থেকে বৃহৎ আকারের একটি বৃক্ষ। পাতা ডিম্বাকার। বৃন্ত ছোট। ফুলগুলো রসাল এবং স্বাদ অম্লমধুর। ফুলের নির্যাসে মাদকতা আছে। এর ধূসর রঙের ছাল প্রায় আধা ইঞ্চি পুরু। বসন্তের শেষে সুপারির মতো আকারের ফল হয়। জুন থেকে জুলাই মাসের মধ্য এর পরিপক্ব হয়। স্থানভেদে একে মহুলা, মধুকা, মোহা, মোভা, মহুভা, মাদকম ইত্যাদি নামে আখ্যায়িত করা হয়ে থাকে৤
উৎপত্তি
মহুয়া মধ্যভারতের আদি বাসিন্দা। বাংলাদেশসহ ভারতীয় উপমহাদেশের সর্বত্র দেখতে পাওয়া যায়। শুষ্ক অঞ্চলের গাছ হলেও আর্দ্র কোমল আবহাওয়াতেও বেশ ভালো জন্মায়। শীতে সব পাতা ঝরে যায়।
বিবরণ
অনেক বড় আকারের গাছ। ৩০ থেকে ৪০ ফুট পর্যন্ত লম্বা হয়। ১০ বছর বয়স থেকেই ফুল দিতে শুরু করে মহুয়া গাছ।
ব্যবহার
মহুয়ার বীজ থেকে তেল পাওয়া যায়। এর কাঠ অনেক শক্ত। নির্যাস আদিবাসী, বিশেষত সাঁওতালদের প্রিয় পানীয়।
ঔষধি গুণ
ভেষজ গুণে মহুয়া অত্যন্ত সমৃদ্ধ। মহুয়ার পাতা, বাকল, ফুলের নির্যাস ও তেলের বীজ নানা রোগের চিকিত্সায় বহুকাল থেকে ব্যবহূত হয়ে আসছে। মৌসুমি সর্দি কাশি, অগ্নিমান্দ্য, আন্ত্রিক রোগ, অর্শ, বাত-ব্যথা, মাথার ব্যথা—এসবের নিরাময়। তা ছাড়া পুরোনো ক্ষত ও কীট দংশনেও বিষ-ব্যথানাশক। সাঁওতালেরা মশার যন্ত্রণা, কীটপতঙ্গের দংশনের ক্ষেত্রে মহুয়া বীজের তেল ব্যবহার করে থাকে। এছাড়া কৃমির চিকিৎসায় মহুয়া বীজের তেল ব্যবহার করা হয়।
শত্রু সম্পত্তি আইন, ১৯৬৮
শত্রু সম্পত্তি আইন, ১৯৬৮ হল ভারতের সংসদের একটি আইন, যা পাকিস্তানি নাগরিকদের মালিকানাধীন ভারতে সম্পত্তি বণ্টনকে বৈধকরণ ও নিয়ন্ত্রণ করে। আইনটি ১৯৬৫-এর ভারত-পাকিস্তান যুদ্ধের পরে পাস করা হয়েছিল। আইন অনুযায়ী ভারতের জন্য শত্রু সম্পত্তির জিম্মাদারের মালিকানা একটি সরকারি বিভাগকে দেওয়া হয়। শত্রু সম্পত্তি হিসাবে শ্রেণীবদ্ধ অস্থাবর সম্পত্তিগুলো রয়েছে।
সংশোধনী: শত্রু সম্পত্তি (সংশোধন ও বৈধতা) আইন, ২০১৭
মোদি সরকারের স্বরাষ্ট্র প্রতিমন্ত্রী কিরেন রিজিজু শত্রু সম্পত্তি (সংশোধনী ও বৈধতা) বিল, ২০১৬ উত্থাপন করেন। এই সংশোধনী ৭ জানুয়ারী ২০১৬ এ জারি করা একটি অধ্যাদেশ প্রতিস্থাপন করার উদ্দেশ্যে উত্থাপিত হয়েছিল।
২০১৬-এর বিলের ধারাগুলো নিম্নরূপ:
বিলটি ১০ মার্চ ২০১৭ তারিখে রাজ্যসভায় পাস হয়েছিল। বিলটি রাজ্যসভায় সংশোধনী সহ, ১৪ মার্চ ২০১৭-এ লোকসভা দ্বারা পাস হয়।
গণিত
thumb |[[রাফায়েল|রাফায়েলের কল্পনায় ৩য় শতাব্দীর বিখ্যাত গণিতবিদ ইউক্লিড, দ্য স্কুল অফ এথেন্স ছবির অংশবিশেষ। ]] গণিত হল জ্ঞানের একটি ক্ষেত্র যাতে সংখ্যা, সূত্র এবং সম্পর্কিত কাঠামো, আকার এবং সেগুলির মধ্যে থাকা স্থানগুলি এবং পরিমাণ এবং তাদের পরিবর্তনগুলি অন্তর্ভুক্ত থাকে। এই বিষয়গুলি যথাক্রমে সংখ্যা তত্ত্বের প্রধান উপশাখা, বীজগণিত,  জ্যামিতি, এবং বিশ্লেষণ। তবে একাডেমিক শৃঙ্খলার জন্য একটি সাধারণ সংজ্ঞা সম্পর্কে গণিতবিদদের মধ্যে কোন সাধারণ ঐকমত্য নেই।
গণিতে সংখ্যা ও অন্যান্য পরিমাপযোগ্য রাশিসমূহের মধ্যকার সম্পর্ক বর্ণনা করা হয়। গণিতবিদগন বিশৃঙ্খল ও অসমাধানযুক্ত সমস্যাকে শৃঙ্খলভাবে উপস্থাপনের প্রক্রিয়া খুঁজে বেড়ান ও তা সমাধানে নতুন ধারণা প্রদান করে থাকেন। গাণিতিক প্রমাণের মাধ্যমে এই ধারণাগুলির সত্যতা যাচাই করা হয়। গাণিতিক সমস্যা সমাধান সম্পর্কিত গবেষণায় বছরের পর বছর, যুগের পর যুগ বা শত শত বছর পর্যন্ত লেগে যেতে পারে। গণিতের সার্বজনীন ভাষা ব্যবহার করে বিজ্ঞানীরা একে অপরের সাথে ধারণার আদান-প্রদান করেন। গণিত তাই বিজ্ঞানের ভাষা।
গোর্খাল্যান্ড আঞ্চলিক প্রশাসন
গোর্খাল্যান্ড আঞ্চলিক প্রশাসন (Gorkhaland Territorial Administration, गोर्खाल्याण्ड क्षेत्रीय प्रशासन) ভারতের পশ্চিমবঙ্গ রাজ্যের দার্জিলিং ও কালিম্পং জেলার স্বায়ত্তশাসিত প্রশাসনিক বিভাগ। এটি ২০১২ সালে দার্জিলিং গোর্খা পার্বত্য পরিষদের পরিবর্তে প্রতিষ্ঠিত হয়েছিল। ১৯৮৮ সালে প্রতিষ্ঠিত দার্জিলিং গোর্খা পার্বত্য পরিষদ ২৩ বছর ধরে দার্জিলিং পার্বত্য অঞ্চলে প্রশাসন চালিয়েছিল।